cyanic-selkie/wikianc huggingface dataset:
అంతర్జాతీయ యువ దినోత్సవం
ఎంచుకోబడిన తేదీ
ప్రపంచ వ్యాప్తంగా యువత సమస్యలను పరిష్కరించేందుకు, యువత దృష్టిని ఆకర్షించేందుకు ప్రభుత్వాలకు, ఇతరులకు ఇది ఒక అవకాశం. అంతర్జాతీయ యువజన దినోత్సవం గౌరవార్ధం కన్సర్ట్స్, వర్క్‌షాప్ లు, సాంస్కృతిక కార్యక్రమాలు,, సమావేశాలను జాతీయ, స్థానిక ప్రభుత్వ అధికారులు, యువజన సంస్థలు పాల్గొని ప్రపంచవ్యాప్తంగా జరుపుకుంటారు.
మూలాలు
వర్గం:స్మారక దినోత్సవాలు వర్గం:అంతర్జాతీయ దినములు
ముళ్ల తీగ
ముళ్ల తీగ (Barbed wire - బార్‌బెడ్ వైర్) అనేది దరుల వెంట అంతరాలలో అమర్చడానికి పదునైన అంచులు లేదా కొనలతో తయారు చేసుకొనే స్టీల్ ఫెన్సింగ్ వైర్ యొక్క ఒక రకం. ఇది సరిహద్దులను తెలిపేందుకు మరియు పశువులు మరియు ప్రజలు నిషేధిత ప్రాంతాలకు వెళ్లకుండా నిరోధించడానికి ఉపయోగించబడుతుంది. ముళ్ల తీగను మొదట 19వ శతాబ్దం చివరలో కనుగొన్నారు మరియు వ్యవసాయం మరియు సైనిక అవసరాలలో విస్తృతంగా ఉపయోగించబడింది. భూమి యొక్క పెద్ద ప్రాంతాలకు తక్కువ ఖర్చుతో కూడిన మరియు సులభంగా వ్యవస్థాపించగల ఫెన్సింగ్ పరిష్కారాన్ని అందించగల సామర్థ్యం కారణంగా దీనికి ప్రజాదరణ పెరిగింది. వైర్‌పై ఉన్న పదునైన బార్బ్‌లు జంతువులకు, మానవులకు గాయం కలిగిస్తాయి, కాబట్టి ముళ్ల కంచెతో లేదా చుట్టుపక్కల పనిచేసేటప్పుడు జాగ్రత్త వహించడం చాలా ముఖ్యం. ముళ్ల కంచెలను వాటి ప్రభావాన్ని నిర్ధారించడానికి మరియు జంతువులు లేదా మానవులకు గాయం కాకుండా నిరోధించడానికి సరిగ్గా నిర్వహించడం కూడా చాలా ముఖ్యం.
ముళ్ల తీగ వలన ప్రయోజనాలు
తక్కువ ఖర్చు: ఇతర ఫెన్సింగ్ ఎంపికలతో పోల్చితే ముళ్ల కంచె చాలా తక్కువ ఖర్చుతో కూడుకున్నది, పెద్ద ప్రాంతాలకు కంచె వేయాల్సిన రైతులకు ఇది తక్కువ ఖర్చుతో కూడుకున్న పరిష్కారం.
ఇన్‌స్టాల్ చేయడం సులభం: ముళ్ల కంచెను ఇన్‌స్టాల్ చేయడం చాలా సులభం మరియు తక్కువ సాధనాలు మరియు పరికరాలతో త్వరగా చేయవచ్చు.
జంతువులను నిరోధిస్తుంది: తీగపై ఉన్న పదునైన బార్బ్‌లు కంచెని దాటడానికి ప్రయత్నిస్తున్న జంతువులకు నిరోధకంగా పనిచేస్తాయి, ఇది పంటలు లేదా ఆస్తికి నష్టం జరగకుండా సహాయపడుతుంది.
తక్కువ నిర్వహణ: ముళ్ల కంచెకు నిర్వహణ అవసరం తక్కువ, ఇది దీర్ఘకాలం పని చేస్తుంది.
మొత్తంమీద, ముళ్ల కంచె అనేది బహుముఖ మరియు ప్రభావవంతమైన ఫెన్సింగ్ పరిష్కారం, ఇది అనేక ప్రయోజనాలను అందిస్తుంది.
పరిమితులు
కొన్ని ప్రాంతాల్లో, ముఖ్యంగా నివాస ప్రాంతాలు లేదా పాదచారుల రద్దీ ఎక్కువగా ఉండే ప్రాంతాల్లో ముళ్ల కంచెను ఉపయోగించడంపై చట్టపరమైన పరిమితులు ఉండవచ్చు.
పరుచూరి రఘుబాబు స్మారక నాటక పరిషత్తు - 2019
పల్లెకోనలో
పల్లెకోనలోని ఎన్‌టిఆర్‌ కళాప్రాంగణంలో ఏప్రిల్ 27న సినీ నటులు జయప్రకాశ్ రెడ్డి, ఎంపిడిఒ గుమ్మడి సాంబశివరావు, విశ్రాంత ఎంఇఒ భూపతి ధర్మరావు, ఎస్‌ఐ అంబటి మన్మథరావు, మాజీ ఎంపిపి వేజళ్ల సతీష్‌ చేతులమీదుగా నాటకోత్సవం ప్రారంభమైంది.
ఏప్రిల్ 29న జరిగిన ముగింపు సమావేశంలో ఆంధ్రప్రదేశ్‌ నాటక అకాడమీ ఛైర్మన్‌ గుమ్మడి గోపాలకృష్ణ పాల్గొని కళాకారులను సత్కరించాడు.
హైదరాబాదులో
హైదరాబాదులోని రవీంద్రభారతిలో మే 1న సినీ నటుడు తనీష్, తెలంగాణ సాంస్కృతిక శాఖ సంచాలకులు మామిడి హరికృష్ణ, పరుచూరి గోపాలకృష్ణ, పరుచూరి వెంకటేశ్వరరావు చేతులమీదుగా నాటకోత్సవం ప్రారంభమైంది.
ముగింపు ఉత్సవం
హైదరాబాదులోని రవీంద్రభారతిలో జరిగిన ముగింపు కార్యక్రమానికి విశిష్ట అతిథులుగా తెలంగాణ సంగీత నాటక అకాడమీ ఛైర్మన్ బాదిమి శివకుమార్, రాష్ట్ర చలనచిత్ర అభివృద్ధి సంస్థ చైర్మన్‌ పి.రామ్మోహన్‌రావు ముఖ్యఅతిథిగా తెలంగాణ ప్రభుత్వ సలహాదారుడు డా. కె.వి. రమణాచారి, సినీ రచయిత దర్శకులు పోసాని కృష్ణ మురళి, చిన్నికృష్ణ,రచయిత్రి బలభద్రపాత్రుని రమణి విచ్చేసి విజేతలకు బహుమతులు అందజేశారు.
మూలాలు
వర్గం:తెలుగు నాటకరంగం వర్గం:పరుచూరి రఘుబాబు స్మారక నాటక పరిషత్తు
సౌరాష్ట్ర క్రికెట్ జట్టు
గుజరాత్‌లో ఉన్న మూడు ఫస్ట్-క్లాస్ క్రికెట్ జట్లలో సౌరాష్ట్ర క్రికెట్ జట్టు ఒకటి. ఫస్ట్-క్లాస్ టోర్నమెంట్ రంజీ ట్రోఫీ, పరిమిత ఓవర్ల విజయ్ హజారే ట్రోఫీ, సయ్యద్ ముస్తాక్ అలీ ట్రోఫీలలో పోటీపడుతుంది. మిగతా రెండు జట్లు బరోడా, గుజరాత్.
పోటీ చరిత్ర
సౌరాష్ట్ర ప్రాంతం నుండి గతంలో పోటీ చేసిన జట్లు నవనగర్, వెస్టర్న్ ఇండియా. నవనగర్ 1936-37లో రంజీ ట్రోఫీని గెలుచుకుంది, 1937-38లో రన్నరప్‌గా నిలిచింది. వెస్టర్న్ ఇండియా జట్టు 1943-44లో రంజీ ట్రోఫీని గెలుచుకుంది.
సౌరాష్ట్ర 1950-51 నుండి రంజీ ట్రోఫీలో పోటీ చేయడం ప్రారంభించింది. 2012–13, 2015–16 లలో ముంబై గెలిచినపుడు, 2018–19లో విదర్భ గలిచినపుడూ సౌరాష్ట్ర రన్నరప్‌గా నిలించింది. ఎట్టకేలకు 2019–20లో, రాజ్‌కోట్‌లో జరిగిన ఫైనల్‌లో బెంగాల్‌ను తొలి ఇన్నింగ్స్‌లో ఆధిక్యంలో ఓడించి తొలిసారి రంజీ ట్రోఫీని గెలుచుకుంది.
అంతర్జాతీయ క్రీడాకారులు
సౌరాష్ట్ర క్రికెట్ జట్టులోని అంతర్జాతీయ ఆటగాళ్లు:
రాబిన్ ఉతప్ప, సౌరాష్ట్ర తరపున రెండు సీజన్లు ఆడాడు.
ప్రస్తుత స్క్వాడ్
అంతర్జాతీయ మ్యాచ్‌లు ఆడిన ఆటగాళ్ల పేర్లు బొద్దుగా చూపించాం
మూలాలు
వర్గం:భారతదేశం లోని దేశీయ క్రికెట్ జట్లు
పరుసవేది
పరసువేది ప్రాచీన భారతీయులు నమ్మిన "కుహనా శాస్త్రం" అనడమా కళ అనడమా అన్నది తేల్చుకోవలసిన విషయమే. ఏదైనా క్షుద్ర లోహాన్ని బంగారంగా ఎలా మార్చవచ్చునో ఈ ప్రక్రియ వివరిస్తుందని ప్రతీతి. ఈ రకం మూఢ నమ్మకం మధ్య యుగంలో ప్రపంచ వ్యాప్తంగా ఉండేది. నీచ లోహాలని ఉత్తమ లోహాలుగా మార్చగలిగే మహత్తర శక్తి ఉన్న రాళ్లు ఉన్నాయనిన్నీ, కేవలం స్పర్శామాత్రంగా ఈ రాళ్లు ఇనుము వంటి లోహాలని బంగారంగా మార్చగలవనీ పూర్వం నమ్మేవారు. ఈ రాళ్లని స్పర్శవేది అనేవారు. ఈ మాట బ్రష్టరూపమే పరసువేది అయి ఉంటుంది. దీనిని ఇంగ్లీషులో philosopher's stone అనేవారు. ఈ రకం కుహనా శాస్త్రాన్ని ఇంగ్లీషులో "ఆల్కెమీ" (alchemy) అనేవారు. ఈ గుడ్డి నమ్మకాలని పారద్రోలి, పేరు మారితేకాని పోకడ మారదనే ఉద్దేశంతో "ఆల్కెమీ" అన్న పేరుని మార్చి "కెమెస్ట్రీ" అని పేరు పెట్టేరు.
ఇతర లింకులు
వర్గం:కళలు వర్గం:కుహనా శాస్త్రం వర్గం: రసాయన శాస్త్రము
ప్రీతి అస్రాని
ప్రీతి అస్రాని, తెలుగు సినిమా నటి. సన్ టీవీలో వచ్చిన మిన్నలే సీరియల్ లో ప్రధాన పాత్రలో నటించింది. 2020లో వచ్చిన ప్రెజర్ కుక్కర్ సినిమాతో సినిమారంగంలోకి అడుగుపెట్టింది.
జననం
ప్రీతి అస్రాని గుజరాత్‌ లో జన్మించింది. ప్రీతి తెలుగు, కన్నడ, తమిళ భాషలు కూడా నేర్చుకున్నది. ప్రీతి కజిన్ అంజు అస్రాని తెలుగు టెలివిజన్ నటి.
సినిమారంగం
ప్రీతి తన పదహారేళ్ళ వయసులో ఫిదా అనే షార్ట్ ఫిల్మ్‌లో అంధ బాలికగా నటించింది. 2017లో మళ్ళీరావా సినిమాలో చిన్నపాత్రలో నటించింది. 2018లో సన్ టీవీలో వచ్చిన మిన్నలే సీరియల్ లో తమిళ టెలివిజన్‌లోకి అడుగుపెట్టింది. 2020లో వచ్చిన ప్రెజర్ కుక్కర్ సినిమాలో తొలిసారిగా హీరోయిగా నటించింది.
బయటి లింకులు
వర్గం:తెలుగు సినిమా నటీమణులు వర్గం:భారతీయ సినిమా నటీమణులు వర్గం:జీవిస్తున్న ప్రజలు వర్గం:1999 జననాలు వర్గం:టెలివిజన్ నటీమణులు
ఉపాధ్యాయ అర్హత పరీక్ష
thumb|ప్రస్తుతం ఉన్న ఉపాధ్యాయులకు క్వాలిఫైయింగ్ పరీక్షలను ప్రవేశపెట్టడాన్ని నిరసిస్తూ కెఎస్‌టిఎ కార్యకర్తలు ఈ ఉత్తర్వులను దహనం చేస్తున్నారు. టెట్  లేదా టీచర్ ఎలిజిబిలిటీ టెస్ట్  లేదా ఉపాధ్యాయ అర్హత పరీక్ష  భారతదేశంలో ప్రభుత్వ ఉపాధ్యాయ వృత్తిని స్వీకరించగోరే అభ్యర్థులకు నిర్వహించే అర్హత పరీక్ష.1 నుండి 5 తరగతుల బోధించే ఉపాధ్యాయులకు పేపర్ 1 పరీక్ష అలాగే 6వ తరగతి నుండి 10 తరగతి బోధించే ఉపాధ్యాయులకు పేపర్ 2 పరీక్షలు ఉంటాయి.దీనిని రాష్ట్ర ప్రభుత్వాలు నిర్వహిస్తాయి. కేంద్రప్రభుత్వ నియమనిబంధనల ప్రకారం టీచర్ ఎలిజిబిలిటీ టెస్ట్ (TET) ను రాష్ట్రప్రభుత్వం నిర్వహిస్తుంది. ఉపాధ్యాయ ఉద్యోగ ఎంపికకు ఈ పరిక్షలో అర్హత సాధించడం తప్పనిసరి. రాష్ట్రప్రభుత్వం నిర్వహించే డీఎస్సీ పరీక్షలో కూడా టెట్ కు వెయిటేజీ ఇస్తారు.
చరిత్ర
బోధనలో ప్రమాణాలను మెరుగుపరిచేందుకు ఉపాధ్యాయ అర్హత పరీక్ష (టెట్) ను 2011 లో భారత ప్రభుత్వం ప్రవేశపెట్టింది. ఈ పరీక్ష రాయడానికి D.ed,B.ed పూర్తి చేసి ఉండాలి. ఈ పరీక్షలో Oc లు 60% కంటే,bc లు 50% కంటే,sc st లు 40% కంటే ఎక్కువగా మార్కులు సాధించిన వారికే డీఎస్సీకి అర్హుడు.ఈ పరీక్ష సంవత్సరానికి రెండు సార్లు జరుగుతుంది.
ఆంధ్రప్రదేశ్ & తెలంగాణ
జిల్లా ఎంపిక కమిటీ (డి.ఎస్‌.సి) ఆధ్వర్యంలో ఈ పరీక్షలు నిర్వహిస్తారు. డీఎస్సీలో 20% వెయిటేజ్ ఉంటుంది.టెట్‌లో పేపర్‌-1, పేపర్‌-2 ఉంటాయి. 1 నుంచి 5వ తరగతి వరకు బోధించేవారు (ఎస్‌జీటీ) పేపర్‌-1 పరీక్ష రాయాలి. 6 నుంచి 8వ తరగతి వరకు బోధించేవారు (స్కూల్‌ అసిస్టెంట్‌) పేపర్‌-2 పరీక్ష రాయాలి. మల్టిపుల్‌ ఛాయిస్‌ విధానంలో నిర్వహిస్తారు. ప్రతి పేపర్‌లో 150 ప్రశ్నలు, 150 మార్కులు ఉంటాయి.క్వాలిఫైయింగ్‌ మార్కులు జనరల్‌ అభ్యర్థులు 90 మార్కులు, బీసీ అభ్యర్థులు75 మార్కులు, ఎస్సీ/ఎస్టీ/ఎక్స్‌ సర్వీస్‌మెన్‌ / దివ్యాంగులు 60 మార్కులు సాధించాలి. టెట్‌ మార్కులు ఏడేళ్ల పాటు చెల్లుబాటవుతుంది.
కేంద్ర ఉపాధ్యాయ అర్హత పరీక్ష
సెంట్రల్ టీచర్ ఎలిజిబిలిటీ టెస్టు (సీటెట్). దీన్ని సెంట్రల్ బోర్డ్ ఆఫ్ సెకండరీఎడ్యుకేషన్(సీబీఎస్‌ఈ) ఏటా రెండుసార్లు నిర్వహిస్తోంది.1వ తరగతి నుండి ఎనిమిదో తరగతి వరకు బోధించడానికి ఈ అర్హత పరీక్ష రాయాలి. ఈ పరీక్ష ఉత్తీర్ణత సాధించిన వారు కేంద్రీయ విద్యాలయాలు, నవోదయ విద్యాలయాలు, ఆర్మీ స్కూళ్లతో పాటు రాష్ట్రస్థాయి పాఠశాలలో టీచర్ ఉద్యోగాల దరఖాస్తుకు అవసరమైన అర్హత లభిస్తుంది. సీటెట్‌లో కనీసం 60 శాతం మార్కులు సాధించిన వారిని ఉత్తీర్ణులుగా ప్రకటిస్తారు. ఉత్తీర్ణులకు ఏడేళ్ల గుర్తింపుతో సర్టిఫికెట్ జారీ చేస్తారు. రెండు పేపర్లుగా నిర్వహిస్తారు. 1వ నుంచి 5వ తరగతుల బోధనకు సంబంధించి పేపర్ 1 నిర్వహిస్తారు. 6-8 తరగతుల బోధనకు సంబంధించి పేపర్ 2 నిర్వహిస్తారు.
బయటి లంకెలు
వర్గం:పరీక్షలు వర్గం:ఉపాధి
మంగోల్ పూరి శాసనసభ నియోజకవర్గం
మంగోల్ పూరి శాసనసభ నియోజకవర్గం ఢిల్లీ కేంద్రపాలిత ప్రాంతంలోని నియోజకవర్గాలలో ఒకటి. ఈ నియోజకవర్గం నార్త్ వెస్ట్ ఢిల్లీ జిల్లా, నార్త్ వెస్ట్ ఢిల్లీ లోక్‌సభ నియోజకవర్గం పరిధిలోని పది శాసనసభ నియోజకవర్గాల్లో ఒకటి.
మూలాలు
వర్గం:ఢిల్లీ శాసనసభ నియోజకవర్గాలు
అమ్ము అభిరామి
అమ్ము అభిరామి భారతీయ సినిమా నటి. ఆమె తమిళ్ మరియు తెలుగు సినిమాల్లో నటించింది. అమ్ము అభిరామి 2017లో తమిళంలో విడుదలైన భైరవ సినిమా ద్వారా సినీరంగంలోకి అడుగు పెట్టింది.
మూలాలు
వర్గం:తమిళ నటులు వర్గం:భారతీయ సినిమా నటీమణులు వర్గం:2000 జననాలు
చంపత్ రాయ్
thumb|చంపత్ రాయ్ చంపత్ రాయ్ విశ్వ హిందూ పరిషత్ నాయకుడు, ఉపాధ్యక్షుడు. ప్రస్తుతం శ్రీ రామ జన్మభూమి తీర్థ క్షేత్ర ట్రస్ట్ కు ప్రధాన కార్యదర్శిగా పనిచేస్తున్నాడు.
బాల్యం
చంపత్ రాయ్ ఉత్తరప్రదేశ్‌ లోని బిజ్నోర్ జిల్లా నగినా పట్టణంలోని సరైమెర్ ప్రాంతం నివాసి. అతను 1946 నవంబర్ 18న రామేశ్వర్ ప్రసాద్ బన్సాల్, సావిత్రి దేవి కుటుంబంలో జన్మించాడు.
సంఘ పరిచయం
తన తండ్రి రామేశ్వర్ ప్రసాద్ తన జీవితపు తొలినాళ్ల నుంచి రాష్ట్రీయ స్వయంసేవక్ సంఘ్ (RSS) సభ్యుడు. కొంతకాలం తర్వాత చంపత్ రాయ్ కూడా సంఘ్‌చే ప్రభావితమై సంఘ్‌లో పూర్తికాల సభ్యుడిగా మారాడు.
ఉద్యోగ జీవితం
ధాంపూర్‌లోని ఆర్‌ఎస్‌ఎమ్ డిగ్రీ కళాశాలలో కెమిస్ట్రీ ప్రొఫెసర్‌గా పనిచేశాడు. జూన్ 25, 1975న దేశంలో ఎమర్జెన్సీ విధించినప్పుడు, చంపత్ రాయ్ ధాంపూర్‌లోని ఆర్‌ఎస్‌ఎం కాలేజీలో ప్రతినిధిగా ఉండేవాడని చెబుతారు.
మూలాలు
వర్గం:సంఘ్ పరివార్ వర్గం:ఉత్తర ప్రదేశ్
అతినీలలోహిత ఛాయాగ్రహణం
అతినీలలోహిత ఛాయాగ్రహణం అనునది సంపూర్ణ వర్ణపటం నుండి కేవలం అతినీలలోహిత శ్రేణి కాంతిని ఉపయోగించే ఒక ఛాయాగ్రహపు ప్రక్రియ.
పర్యావలోకనం
మానవ నేత్రానికి కనబడే కాంతి వర్ణపటంలో 400 నుండి 750 న్యానోమీటర్ల వరకు ఉంటుంది. (ఎటువంటి మానవ నిర్దేశాలు లేకుండానే) సాధారణ ఛాయాగ్రహణంలో ఇదే శ్రేణి ధార్మికత (అప్రమేయంగా) ఉపయోగించబడుతుంది. 1 ఎన్ ఎం నుండి 400 ఎన్ ఎం వరకూ ఉండే ధార్మికతని అతినీలలోహిత ధార్మికత అంటారు. అతినీలలోహిత వర్ణపట అనుభవజ్ఞలు దీనిని మూడు విభాగాలుగా విభజించారు.
పలు కారణాల వలన అతినీలలోహిత ఛాయాగ్రహణానికి సమీప అతినీలలోహిత విభాగాన్నే వినియోగిస్తారు. సాధారణ వాయు 200 ఎన్ ఎం కంటే తక్కువ తరంగ దైర్ఘ్యం వద్ద అపారదర్శకంగా ఉంటుంది. 180 ఎన్ ఎం కంటే తక్కువ తరంగ దైర్ఘ్యం వద్ద కటకంలో వాడే గాజు అపారదర్శకంగా ఉంటుంది. అతినీలలోహిత ఛాయాగ్రహకులు సమీప అతినీలలోహితాన్ని మరల మూడుగా విభజించారు.
అతినీలలోహిత ధార్మికతని ఉపయోగించి తీసే ఫోటోలని తీసే విధానాలు రెండు. అవి పరావర్తిత అతినీలలోహిత ఛాయాగ్రహణం, అతినీలలోహిత ప్రతిదీప్తి ఛాయాగ్రహణం. పరావర్తిత అతినీలలోహిత ఛాయాగ్రహణం వైద్యశాస్త్రము, చర్మ వ్యాధులని నయం చేయటానికి, నేర పరిశోధానా రంగం, నాటక రంగాలలో వినియోగిస్తారు. అతినీలలోహిత ధార్మికత సూర్యకాంతిలో విరివిగా లభ్యమైననూ, అందులోని నాణ్యత, అది లభించే పరిమాణము వాతావరణ పరిస్థితులని బట్టి ఉంటాయి. పొడి వాతావరణం, ప్రకాశవంతమైన రోజులలో లభించే అతినీలలోహిత ధార్మికత మేఘావృతమైన/వర్షం పడుతున్న రోజులలో లభించేదానికన్నా ఎక్కువగా ఉంటుంది. ప్రత్యాన్మాయాలుగా (భాస్వరం పూత పూసిన) ఫ్ల్యాష్ లైట్లు కూడా వాడతారు.
పరావర్తిత అతినీలలోహిత ఛాయాగ్రహణం
సబ్జెక్టుపై అతినీలలోహిత దీపాల కాంతిని ప్రసరింపజేస్తారు. కటకానికి ముందు భాగంలో కనిపించే కాంతిని అడ్డుకొనే ఫిల్టర్ ని ఉంచుతారు. దీనితో ఫిల్టర్ గుండా కేవలం అతినీలలోహిత కాంతి మాత్రం కటకం పైకి ప్రసరిస్తుంది.
ఈ ఫిల్టర్లు ప్రత్యేకమైన రంగు గాజుతో తయారు చేస్తారు. వీటిలో చాలా మటుకు ఫిల్టర్లు దైర్ఘ్య అతినీలలోహిత కాంతిని మాత్రం ప్రసరించేలా చేసి (350 ఎన్ ఎం కంటే తక్కువ ఉన్న) మిగతా అతినీలలోహిత కాంతిని మొత్తం కట్టడి చేస్తాయి.
ఉదా:
ఎర్రబోతు రాంరెడ్డి
ఎర్రబోతు రాంరెడ్డి (అక్టోబర్ 10, 1933 - నవంబర్ 10, 2018) తెలంగాణా విముక్తి పోరాటయోధుడు. నిజాంకు వ్యతిరేకంగా ఉద్యమంచేస్తూ ప్రజలను చైతన్యపరచాడు. సాయుధ పోరాటంలో ఉరిశిక్ష ఖరారై చివరి క్షణాల్లో రద్దైన వారిలో రాంరెడ్డి ఒకరు.
అతినీలలోహిత ఛాయాగ్రహణం
ఇవి కూడా చూడండి
వర్గం:ఫోటోగ్రఫీ
ఎర్రబోతు రాంరెడ్డి
జననం - విద్యాభ్యాసం
రాంరెడ్డి 1933, అక్టోబర్ 10న ఎర్రబోతు బుచ్చిరెడ్డి, సత్తమ్మ దంపతులకు నల్లగొండ జిల్లా మండలం అప్పాజి పేట గ్రామంలో జన్మించాడు. అప్పాజీపేటలో 4వతరగతి వరకు చదివిన రాంరెడ్డి, 5నుండి 7తరగతులు నల్లగొండలోని మాల్‌బౌలీ ఉర్ధూ మీడియం స్కూల్‌లో చదువుకుంటూ రామగిరి హస్టల్‌లో ఉండేవాడు.
ఉరిశిక్ష రద్దు
16 ఏళ్ళ వయసులో రజాకార్ల ఇన్‌ఫార్మర్లను మట్టుబెట్టిన ఘటనలో రాంరెడ్డి అరెస్టవడంతో, ఉరిశిక్ష పడింది. ఈ ఉరిశిక్ష పడ్డవారిలో నల్లగొండ జిల్లా కేతేపల్లి మండలంలోని కొప్పొలుకు చెందిన నంద్యాల శ్రీనివాసరెడ్డి, ఉమ్మడి వరంగల్ జిల్లా రామానుజాపురానికి చెందిన గార్లపాటి రఘుపతిరెడ్డి, కడవెండి కి చెందిన నల్లా నరసింహులు అనే 15సంవత్సరాల యువకులు కూడా ఉన్నారు. అమెరికన్ జర్నలిస్ట్ ఇంటర్వ్యూ ద్వారా అప్పటి టైమ్ మాగజైన్‌లో బాలుడికి ఉరిశిక్ష అనే సారాంశంతో ప్రచురితం అయ్యింది. దీనినిచూసి చెక్ రిపబ్లిక్ రాజధాని ప్రేగ్ నగరంలో జరిగిన యువజనోత్సవ సభల్లో 10వేలమంది యువత భారీ ర్యాలీ నిర్వహించడంతోపాటు లండన్ నుంచి డి.ఎన్.ప్రిట్ బృందం కొత్తగా ఏర్పాటైన భారత్ సుప్రీంకోర్టులో తెలంగాణ యోధులకు పడ్డ ఉరిశిక్షలపై సుదీర్ఘంగా వాదించి, అప్పటి రాష్ట్రపతి బాబూ రాజేంద్ర ప్రసాద్ను సంప్రదించగా, అతను అంగీరించి ఉరిశిక్షను రద్దుచేసి యావజ్జీవ కారాగారశిక్షగా మార్చాడు.అనంతరం ఏడేండ్ల సాధారణ జైలు శిక్షను అనుభవించాడు.
రాజకీయ జీవితం
స్వాతంత్ర్యం అనంతరం అప్పాజీపేట సర్పంచ్‌గా ఏకగ్రీవంగా వరుసగా ఆరుసార్లు ఎన్నికయ్యాడు.
మరణం
గత కొంతకాలంగా అనారోగ్యంతోవున్న రాంరెడ్డి 2018, నవంబర్ 10 శనివారంరోజున హైదరాబాద్‌లోని కిమ్స్‌లో మరణించాడు.
టి.ఆర్.సుబ్రహ్మణ్యం
టి.ఆర్.సుబ్రహ్మణ్యం (20 సెప్టెంబరు 1929 – 4 అక్టోబరు 2013) కర్ణాటక సంగీత గాత్ర విద్వాంసుడు.
ఆరంభ జీవితం, విద్యాభ్యాసం
ఇతడు 19యేళ్ళ వయసులో ఉన్నప్పుడు మద్రాసు సంగీత అకాడమీ వారు నిర్వహించిన ఒక సంగీత పోటీలో ఒక పల్లవిని పరీక్షకులు అడిగిన రాగంలో,అడిగిన తాళంలో పాడి వినిపించి వారి మెప్పును పొంది ప్రథమ స్థానం సంపాదించాడు.
ఇతడు ఆంగ్లంలో స్నాతకోత్తర పట్టభద్రుడు. బహుభాషా పండితుడు. ఇతనికి తెలుగు భాషలో ఉన్న పరిజ్ఞానం త్యాగరాజకృతులు ఆలపించడంలో తోడ్పడింది. ఇతడు సంగీతంలో రెండు పి.హెచ్.డి. పట్టాలు పొందాడు.
మూలాలు
వర్గం:1929 జననాలు వర్గం:2013 మరణాలు వర్గం:కర్ణాటక సంగీత విద్వాంసులు వర్గం:సంగీత నాటక అకాడమీ అవార్డు గ్రహీతలు
సీలియో*
సీలియో* అనునది అంతర్జాతీయ ప్రమాణాలతో వస్త్రాలను రూపొందించే ఒక రిటైలర్. ఇది ఫ్రాన్స్ లోని సెయింట్-ఓయువెన్ లో ప్రారంభించబడింది.
ప్రాథమికంగా ఐరోపా ఖండానికి సరసమైన ధరలకే ఆధునిక వస్త్రాలను రూపొందిస్తుంది. సీలియో స్టోరులు ఫ్రాన్స్ లోని షాపింగ్ మాల్ లలోను, షాపింగ్ డిస్ట్రిక్ట్ లలోను కనిపిస్తుంటాయి. 2005 లో ఈ సంస్థ 1,800 ఉద్యోగులను నియమించుకోగా, 1,500 స్టోరులలోను, మిగతావారు వేర్ హౌవుస్ లలోను పనిచేస్తున్నారు.
చరిత్ర
1978 లో మార్క్, లారెంట్ గ్రాస్ మన్ సోదర ద్వయం సెయింట్ లాజారెలో ఉన్న వారి దుకాణంలో పనిని ప్రారంభించారు. 1980 నాటికి దానిని ఇతర ప్రదేశాలకు విస్తరించారు. 1985 నాటికి గానీ సిసలైన సీలియో రూపం దాల్చలేదు. 1989 నాటికి ఫ్రాన్సు లోని 34 చోట్ల స్థాపించబడింది. 1992 కు ఇది 150కి చేరినది. తర్వాత బెల్జియం, స్పెయిన్, 1994లో పోర్చుగల్, 1999లో ఇటలీలో స్థాపించారు.
భారతదేశంలో సీలియో
భారతదేశంలో సీలియో జాయింట్ వెంచర్ ఉత్పత్తిగా ఫ్యూచర్ గ్రూప్కి చెందిన ప్యాంటలూన్ రిటెయిల్ ఇండియా లిమిటెడ్ చే రూపొందించబడుతున్నది. ట్రౌజర్లు, షర్టులు, స్వెటర్ లు, టీ-షర్టులు, పోలో షర్టులు, సూట్లు, జాకెట్లు, బెల్టులు, టైలు, బాక్సర్ షార్టులు అందిస్తుంది.
నిర్దేశిత వినియోగదారులు
పట్టణంలో నివసించే ముప్పై ఏళ్ళ ఉద్యోగి. ఫ్యాషన్ ని గుడ్డిగా అనుసరించకుండా, విచక్షణతో మంచి దుస్తులను వేసుకోవాలనుకొనేవారు, దుస్తులు సౌకర్యంగానూ, చూడటానికి ఆకర్షణీయంగా కనిపించాలనుకొనేవారు.
మూలాలు
వర్గం:వ్యాపార సంస్థలు
ఎలెవెన్ మినిట్స్
పరిచయం
(దుప్పల రవికుమార్ అనే రచయిత తన చదువు-బ్లాగు లో వ్రాసిన పరిచయం ఈ వ్యాసానికి మూలం).
పోర్చుగీసు భాషా రచయిత పాల్ ఖెలో రచనలగానే అవి వ్యక్తిత్వ వికాసానికి సంబంధించినవని కచ్చితంగా అనుకుంటాం. తన రచనలన్నింటిలోనూ అక్షరాలతో శక్తిని, ఆత్మ విశ్వాసాన్ని నిండా దట్టించి రచన చేయడంవల్ల వాటిని చదివిన అన్ని దేశాల పాఠకులూ ఎంతో ఉత్సాహాన్నీ ఉత్తేజాన్నీ పొందుతున్నారు. ఐతే తన ధోరణికి భిన్నంగా పాల్ ఖెలో 2003లో ఒక నవల వెలువరించారు. దాని పేరు ఎలెవెన్ మినిట్స్ (పదకొండు నిముషాలు).
1970ల ప్రాంతాల్లో పాల్ ఖెలో ఒక నవల చదివారట. అది ఇర్వింగ్ వాలేస్ రచించిన సెవెన్ మినిట్స్. అప్పట్లో వ్యభిచారం గురించి రాసినందుకు ఆ పుస్తకం సెన్సార్ షిప్ పాలబడింది. అప్పట్నించి కొన్ని ఆలోచనలు పాల్ ఖెలో మనసులో ఉన్నాయి. ఆ తర్వాత 1997లో ఇటలీలో పర్యటిస్తున్నపుడు తన హోటల్ గదికి పేరులేని ఒక వ్యక్తి అందజేసిన కాగితాల బొత్తిలో ఓ బ్రెజిలియన్ వ్యభిచారి కథ ఉందట. తానెలా ఆ వృత్తిలోకి వచ్చిందీ, తనకెన్ని పెళ్ళిళ్లయిందీ, చట్టంతో తనకెన్ని సమస్యలు ఎదురైందీ ఇలాంటి విషయాలన్నీ రాసుకున్న ఒక వేశ్య తన కథనాన్ని పాల్ ఖెలోకు అందజేసిందన్న మాట. అవన్నీ మరికొన్ని ఆలోచనలను పాల్ ఖెలో మనసులో చేర్చాయి. ఇంతలో జ్యూరిచ్ లో పర్యటిస్తున్నపుడు సోనియా అనే పేరుగల ఒకామె వచ్చి తానే ఆ రాతప్రతిని అందజేశానని పరిచయం చేసుకుంది. అదే ఏడాది జెనీవాలో మరొకామె పరిచయమై తన కథనంతా చెప్పుకొచ్చిందట. వీటన్నింటినీ మనసులో దాచుకున్న పాల్ ఖెలో తనదైన శైలిలో సెక్స్ గురించిన నవలోకటి రాయాలనుకున్న ఫలితమే 2003లో వెలువడిన ఈ ఎలెవెన్ మినిట్స్.
కథ
బ్రెజిల్ దేశంలో మారుమూల ప్రాంతంలో ఒక దిగువ మధ్య తరగతి కుటుంబంలో పుట్టిన మరియాకు అందరి ఆడపిల్లల్లాగానే ఒక రాకుమారుడు అకస్మాత్తుగా ప్రత్యక్షమై తనను తీసుకెళ్లిపోయి, ఇద్దరూ కలిసి ప్రపంచాన్ని జయించేయాలన్నట్టు కలలు కంటూ ఉంటుంది. పదకొండేళ్ల వయసులో, పెద్ద మనిషి కాకముందే, పొరిగింటి కుర్రాడిని ప్రేమిస్తుంది. తర్వాత హైస్కూలులో పదమూడో ఏట ఒకబ్బాయి ముద్దు పెట్టుకున్నా, పదిహేనో ఏట మాత్రమే నోరు తెరిచి ముద్దు పెట్టుకోవాలని తెలుసుకుంటుంది. అదే ఏడాది చేతి వేళ్ల (మాస్టర్బేషన్) తోనే పిచ్చి ఆనందాన్ని పొందవచ్చని తెలుసుకుంటుంది. పదిహేడో ఏట మరో అడుగు ముందుకేసి ఒకబ్బాయితో కలిసి స్వర్గపు అంచులు చేరుకుంటుంది. ఒకటికి రెండు సార్లు ప్రయత్నిస్తుంది గాని ఆమెకు అందులో కిక్ ఏమీ కనిపించక ప్రేమ అనే భావనమీదే విరక్తి పెంచుకుంటుంది. ఇదంతా చదివి ఇదేదో రసవత్తరమైన బూతు పుస్తకమనుకుంటే మీరంతా పొరపాటు పడ్డట్టే. మరియా జీవితంలో మొదటి ఇరవై సంవత్సరాల కథనూ ఇరవై పేజీల్లో చెప్పేసి తర్వాతి నాలుగేళ్ల కథనూ 250 పేజీల్లో చెప్పీన ఘటికుడు పాల్ ఖెలో. ముందే చెప్పినట్టు ఇది నరాలను మెలిపెట్టే కథాంశమో, నవలో కాదు. జీవితాన్ని సరైన దృక్పథంలో పరిశీలించడానికి తోడ్పడే ఒక మంచి పుస్తకం.
తన బతుకును ఉద్ధరించడానికి ఏ రాకుమారుడూ ఎంతకీ రాకపోవడంతో తనే అతడిని వెతుక్కుంటూ వెళితే పోయింది కదా అనే పిచ్చి ఆలోచన వస్తుంది మరియాకు. పరువంతో పిటపిటలాడే ఇరవై ఏళ్ల ప్రాయంలో తన ఫిజికల్ ఫిట్ నెస్ శాశ్వతమని భ్రమపడి మరియా సినీ రంగంలోకి వెళ్లిపోవాలన్న ఆశతో తల్లిదండ్రుల అనుమతి తీసుకుని మరీ పట్టణం చేరుకుంటుంది – ఒంటరిగా. నటి కావాలన్న ఆమె కోరిక జెనీవాలో రెడ్ లైట్ ఏరియా అనదగ్గ ర్యూ డె బెర్న్ అనే ఊర్లో నైట్ క్లబ్లో బార్ గాళ్ ఉద్యోగం దొరికించుకోవడం వరకూ చిత్రాతిచిత్రమైన మలుపులు తిరుగుతూ పోవడానికి రెండే రెండేళ్లు పడుతుంది. అయితే తన దురదృష్టానికి నిందించుకోక, తన ఖర్మకు మరెవరినో బాధ్యుల్ని చేసి ఆడిపోసుకోకుండా తర్వాత ఏమిచేయాలన్న ఎరుక మరియాకుంది (పాల్ ఖెలో హీరోయిన్ కదా!). ఇదంతా ప్రేమ గురించిన తన అన్వేషణ ఫలితం. అంచేత డబ్బు కాస్త వెనకేసుకుని మళ్లీ సొంతూరు చేరుకుని ఫార్మ్ హౌస్ కొనుక్కుని మరో విధమైన మార్గంలో బతుకుదామని నిర్ణయించుకుంటుంది. నిజానికి చిత్రకారుడైన కళాకారుడు పరిచయమవ్వకపోతే అనుకున్నట్టే చేసేదేమో. కాని తన ఇరవై మూడో ఏట పరిచయమైన రాల్ఫ్ హార్ట్ చిత్రకారుడు ఆమె జీవితంలో మరో సంక్షోభానికి (?) కారణమవుతాడు. రుచికోసం సెక్స్, డబ్బు కోసం సెక్స్ మాత్రమే ఇప్పటి వరకు ఆమెకు తెలుసు. ఆమె ప్రేమయాత్రలో ఇక పవిత్రమైన సెక్స్, ప్రేమ కోసం సెక్స్ ఎదురవుతాయి.
చివర్లో మరియాకు పుస్తకాలిచ్చి సాయపడ్డ లైబ్రేరియన్, థియేటర్ ఎగ్జిక్యుటివ్ నవలలో ఎందుకొచ్చారో మనకు తెలీదు. బహుశా పాల్ ఖెలో ఈ నవలకోసం రాసుకున్నా నోట్స్ లోని వివరాలు అందివ్వడానికా? లేదంటే బూతంటే ఇష్టపడే సగటు పాఠకుడి ఇగోను సంతృప్తపరచడానికా? వారిద్దరి సంఘటనలున్న కొద్ది పేజీలు అటు మరియాకు గాని, ఇటు మనకు గాని ఎలాగైనా ఉపయోగపడతాయంటారా?
లభ్యం
పోర్చుగీసు నుంచి ఇంగ్లిషులోకి మార్గరెట్ జల్ కోస్తా అనువాదం ఎంత సాఫీగా సాగిపోతుందంటే నవల చదువుతున్నపుడు పాల్ ఖెలో తెలుగులోనే నవలరాశాడా అన్నట్టుగా ఉంటుంది. దీనికి మొదటి కారణం అంత సరళమైన, సులభమైన ఇంగ్లిషు పదాలు ఎంచుకోవడమైతే, రెండో కారణం ఇందులోని విషయమంతా మనం నిత్యం వింటున్న, అనుభవిస్తున్న విషయాలే కావడం. ప్రేమ కోసం, పేరు కోసం, డబ్బు కోసం పరుగులు తీస్తూ మరియా మాదిరిగానే మనకు తెలిసిన స్త్రీ పురుషులెందరో దేనికోసమో అర్రులు చాస్తూ ఏవేవో పోగొట్టుకుంటూ మరింకేవేవో పొందుతుంటారు. మరి మన సంగతేమిటి? మనలో వెలుగుతున్న "లోపలి జ్యోతి" (ఇన్నర్ లైట్) ను మనమెప్పుడు దర్శించుకుంటాం? మనచేత ఆ ప్రయత్నం చేయించడమే ఈ రచయిత ఉద్దేశం. 275 పేజీల ఈ ఎలెవెన్ మినిట్స్ నవలను మన దేశంలో హార్పర్ కాలిన్స్ ప్రచురణ సంస్థ పేపర్ బ్యాక్ ఎడిషన్ ప్రచురించింది. వెల 295 రూపాయలు.
అనువాదాలు
ఈ పుస్తకం వివిధ భాషల అనువాదాలు క్రింద ఇవ్వబడ్డాయి.
మూలాలు
వర్గం:ఆంగ్ల పుస్తకాలు
ఆమె (2019 సినిమా)
ఆమె 2019లో విడుదలైన తెలుగు సినిమా. ‘ఆడై’ పేరుతో తమిళంలో నిర్మించిన ఈ సినిమాను తెలుగులోకి ‘ఆమె’ పేరుతో చిత్ర తమ్మారెడ్డి భరద్వాజ సమర్పణలో రిత్వి క్రియేషన్స్ బ్యానర్ పై రాంబాబు క‌ల్లూరి, విజయ్ మోర‌వెనేని నిర్మించారు. రత్న కుమార్ దర్శకత్వం వహించిన ఈ సినిమాలో అమలా పాల్, ర‌మ్య సుబ్ర‌హ్మ‌ణ్య‌న్‌, శ్రీ‌రంజ‌ని, వివేక్ ప్ర‌స‌న్న ప్రధాన పాత్రల్లో నటించగా 20 జూలై 2019న విడుదలైంది.
క‌థ‌
కామిని (అమ‌లాపాల్‌) స్వతంత్ర భావాలు కలిగిన అమ్మాయి. ఆమె పూర్తిగా వెస్ట్ర‌న్ క‌ల్చ‌ర్‌ను ఫాలో అవుతూ త‌న స్నేహితురాళ్ల‌తో ఎప్పుడూ ఏదో ఒక విష‌య‌మై బెట్ క‌డుతూ జీవితాన్ని జాలీగా గ‌డుపుతూ ఉంటుంది. కొన్ని కారణాలతో ఆమె పని చేసే ఆఫీస్ వేరే చోటికి మార్చాలని మేనేజ్మెంట్ నిర్ణయించడంతో ఆమె మిత్రులు కొందరు ఆ పాత ఆఫీస్ ని విడచిపోతున్నాం సందర్భంగా అక్కడ పార్టీ చేసుకుంటారు. ఆరోజు కామిని ఇంటికి రాకపోవడంతో ఆమె త‌ల్లి పోలీసుల‌కు కంప్లెయింట్ చేస్తుంది. ఆ త‌రువాత కామిని ఒక పాడుబ‌డ్డ బంగ్లాలో ఒంటి మీద నూలు పోగు లేకుండా క‌నిపిస్తుంది. అస‌లు ఆమె ఆ బంగ్లాలో ఎందుకు ఉంది ? ఆమె న‌గ్నంగా ఎందుకు ప‌డి ఉంది ? అస‌లు ఆ రోజు ఏం జ‌రిగింది ? చివ‌ర‌కు క‌థ ఏమ‌వుతుంది ? అనేదే మిగతా సినిమా కథ.
బయటి లింకులు
వర్గం:2019 తెలుగు సినిమాలు
సత్తు (మిశ్రలోహము)
సత్తు (ఇంగ్లీషులో en:pewter అనేది తగరము తో కూడిన ఒక మిశ్రలోహము (alloy). ఇందులో సాధారణంగా తగరము (tin) పాలు 85-99% వరకు ఉంటుంది. మిగిలినది రాగి, నీలాంజనం (antimony), బిస్మత్ తోపాటు అప్పుడప్పుడు కాసింత వెండి వంటి లోహాలు కొద్ది పాళ్ళల్లో ఉంటాయి. రాగి, నీలాంజనం కలపడం వల్ల సత్తుకి గట్టిదనం వస్తుంది. నాసి రకం సత్తులో అప్పుడప్పుడు సీసం కూడా కలవడం వల్ల సత్తుకి కాసింత లేత నీలి రంగు వస్తుంది. సత్తులో కలిసిన ఇతర లోహముల ప్రభావం వల్ల సత్తు ద్రవీభవన స్థానం తక్కువ: 170 - 230 C..
చరిత్ర
thumb|right|సత్తు ముక్కలు సత్తు వాడుక పురాతన కాలం నుండీ ఉంది. సా. శ. పూ 1450లో ఈజిప్టులో సత్తు వాడకం ఉన్నట్లు గోరీల తవ్వకాలలో నిదర్శనం కనిపించింది. సమీప ప్రాగ్దేశాలు (Near East) లో సత్తు వాడుక విరివిగా ఉండేది.
రకాలు
సత్తులోని ఘటకద్రవ్యాలని, వాటి పాళ్ళని, యూరప్ లోని వ్యాపార సంఘాలు 12వ శతాబ్దం నుండి నియంత్రించడం మొదలు పెట్టేయి. ఈ నియంత్రనణ వల్ల మూడు రకాల సత్తులు వాడుకలోకి వచ్చేయి:
సీసం యొక్క విష లక్షణాలు అవగతం అవడంతో ఇటీవల కాలంలో సత్తులో సీసం కలపడం పూర్తిగా మానేసారు.
మూలాలు
వర్గం:లోహాలు
ఇందుకూరి చినసత్యనారాయణరాజు
ఇందుకూరి చినసత్యనారాయణరాజు  పశ్చిమగోదావరి జిల్లాకు చెందిన ప్రముఖ స్వాతంత్ర్య సమరయోధుడు, గాంధేయవాది. స్వాతంత్ర్యానంతరం కూడా గాంధీజీ సిద్ధాంతాలను పాటించి, ఆదర్శంగా నిలిచిన వ్యక్తి. నరసాపురంతాలూకా పండితవిల్లూరు గ్రామానికి చెందిన సత్యనారాయణరాజు గాంధీజీ ఖద్దరు నిధి కోసం జిల్లా వచ్చినప్పుడు ఆయన మార్గాలు నచ్చి, జాతీయోద్యమంలోకి అడుగుపెట్టారు. ధనవంతుల ఇంటిలో జన్మించిన ఆయన 18 ఎకరాల భూమిని స్వాతంత్ర్యోద్యమ సమయంలో ఖర్చుపెట్టేశారు. ఆచంట ఫిర్కాలో ఎక్కువకాలం డిటెన్యూగా జైలు జీవితం అనుభవించన ఏకైక వ్యక్తి సత్యనారాయణ రాజే. స్వాతంత్ర్యానంతరం వివిధ హోదాల్లో ప్రజాసేవ చేసి, మంచి రాజకీయనాయకునిగా పేరుపొందారు. సత్యం, అహింసను నమ్మి, ఆచరణలో పెట్టి, ఎవరినీ నొప్పించని మనస్తతత్త్వం వంటి లక్షణాల వల్ల సహచరులు ఆయనను 'బుద్ధదేవుడు ' అని సంబోధించేవారు.
బాల్యం, విద్యాభ్యాసం
నరసాపురం తాలూకా పండితవిల్లూరులో సంపన్న కుటుంబంలో సూర్యనారాయణరాజు, వెంకాయమ్మ దంపతులకు 1906 జూన్ 15న జన్మించారు సత్యనారాయణరాజు. పండితవిల్లూరులోని వీధిబడిలో విద్యాభ్యాసం ప్రారంభించారు ఆయన. 1926లో మార్టేరు హైస్కూలులో ఎస్.ఎస్.ఎల్.సి చదివిన సత్యనారాయణరాజు 13వ ఏట తండ్రి, 23వ ఏట అన్నగారు చనిపోవడంతో ఉన్నత విద్య చదివేందుకు వీలు లేక అక్కడితో చదువు ఆపేశారు. తమ వంశపారంపర్య భూమిలో వ్యవసాయం చేసేవారు సత్యనారాయణరాజు.
జాతీయోద్యమం
1929లో ఖద్దరు నిధి యాత్ర కోసం జిల్లాకు వచ్చిన గాంధీజీ కారును పండితవిల్లూరులో గ్రామ పెద్దలు ఆపి, వారి నిధికి ఆయనకు ఇచ్చినప్పుడు గాంధీని మొదటిసారి చూశారు సత్యనారాయణరాజు. గాంధీ ఆలోచనలకు, విధానాలకు ప్రభావితులైన రాజు గాంధీ మార్గాన్ని అవలంబించారు. 1930 ఉప్పు సత్యాగ్రహ ఉద్యమంలో పాలకొల్లు, నరసాపురంలలో కల్లు దుకాణాల వద్ద తాగద్దంటూ ఆందోళన చేస్తుండగా పోలీసుల లాఠీఛార్జిలో గాయాలపాలయ్యారు ఆయన.
1933లో కలకత్తాలో శ్రీమతి నెల్లీసెన్ గుప్తా అధ్యక్షతన జరిగిన కాంగ్రెస్ మహాసభకు ప్రతినిధిగా ఉద్ధరాజు రామంతో కలసి సత్యనారాయణరాజు కూడా హాజరయ్యారు. ఆ సమయంలో పోలీసులు అరెస్టు చేయగా 7 రోజులు అలీపూర్ జైలు లో ఉన్నారు ఆయన.
1941లో రెండో ప్రపంచ యుద్ధ వ్యతిరేక ప్రచారంలో భాగంగా వ్యక్తి సత్యాగ్రహం చేసేందుకు రాజుకు గాంధీజీ నుంచి అనుమతి లభించింది. దాంతో స్నేహితుడు వెలిచేటి నారాయణతో కలసి 1941 జనవరి 13న పండితవిల్లూరులోని కచేరి సావిడి దగ్గర సత్యాగ్రహం చేశారు ఆయన. ప్రారంభించిన కొన్ని గంటలకే పెనుగొండ పోలీసులు వీరిని అరెస్టు చేశారు. నరసాపురం సబ్ డివిజనల్ మేజిస్ట్రేట్ వీరికి 1941 జనవరి 15 నుండి 3 నెలలు కఠిన కారాగార శిక్ష, 50 రూపాయల జరిమానా విధించగా, ఆయన రాజమండ్రి జైలులో తన శిక్షను అనుభవించారు.
మూలాలు
వర్గం:మూలాల అందజేత ప్రాజెక్టు
మల్లారం అడవి
మల్లారం అడవి, తెలంగాణ రాష్ట్రం, నిజామాబాద్ జిల్లా, నిజామాబాద్ గ్రామీణ మండలంలోని మల్లారం గ్రామ సమీపంలో ఉన్న అడవి. ఇది నిజామాబాదు పట్టణం నుండి నుండి 7 కిలోమీటర్ల దూరంలో, రాష్ట్ర రాజథాని హైదరాబాదు నగరం నుండి 200 కిలోమీటర్ల దూరంలో ఉంది. ఇక్కడ చుక్కల జింకలు, లేళ్లు, సాంబార్‌లు, నీల్‌గాయ్‌లు, నెమళ్ళు మొదలైన వన్యప్రాణులు ఉన్నాయి.
ప్రత్యేకత
పూర్తిగా చెట్లతో నిండివున్న ఈ దట్టమైన అడవి వలస పక్షులకు, జంతు జాతులకు నిలయంగా ఉంది. సహజమైన పరిసరాలతో, స్వచ్ఛమైన గాలితో, పక్షుల కిలకిలరావాలతో కూడిన పరిపూర్ణ విహారయాత్ర కేంద్రమిది. ఇక్కడ మల్లారం చెరువు కూడా ఉంది.
పసుపు ఆకుమచ్చ తెగులు
ఆకుమచ్చ తెగులు పసుపు పంట చివరి దశలో అంటే నవంబర్, డిసెంబర్ మాసాలలో ఎక్కువగా కనబడుతుంది.
కారణాలు
1.గాలిలో ఎక్కువ తేమ, తక్కువ ఉష్ణోగ్రత ఉండటం. 2.పంటలో సూక్ష్మ వాతావరణం ఎక్కువ తేమగా ఉండటం. 3.పంట అవశేషాలు పొలంలో,పొలం చుట్టూ ఉండటం.
లక్షణాలు
మొదట ఆకుల పై చిన్న చిన్న పసుపు రంగు చుక్కలు ఏర్పడతాయి.క్రమేపి ఇవి చిన్న చిన్న గోధుమ రంగు మచ్చలుగా మారుతాయి. తెగులు తీవ్రమైతే మచ్చలు ఎక్కువై ఆకు మాడిపోతుంది. దుంపలు,కొమ్మలు ఎదుగుదల తగ్గి దిగుబడి,నాణ్యత తగ్గిపోతాయి.
యాజమాన్య పద్ధతులు
1.విత్తనశుద్ధి చేయాలి.
2.తెగులుతో మచ్చలు ఉన్న,ఎండిన ఆకులను తొలగించి రాల్చి వేయాలి.
సేంద్రియ నివారణ
1.ఆవు మూత్రాన్ని మట్టి కుండలో తీసుకుని ఒకవారము పులియా నివ్వాలి.దీనిని పంటపై పిచికారి చేసి శిలీంధ్ర తెగుళ్ళను నివారించవచ్చు.
2.ఒక లీటరు ఆవు మూత్రాన్ని ఒక లీటరు మజ్జిగ,8లీటర్ల నీటితో కలిపిన మిశ్రమాన్ని పంట పైన పిచికారీ చేసి శిలీంద్ర తెగులని నివారించవచ్చు.
మూలాలు
వర్గం:పంటలు వర్గం:వ్యాధులు వర్గం:వ్యవసాయం వర్గం:మొక్కలు
పోర్చుగీసు భాష
పోర్చుగీసు భాషను ప్రపంచ వ్యాప్తంగా సుమారు 25 కోట్ల మందికిపైగా మాట్లాడుతున్నారు. వీరిలో పోర్చుగీసు మాతృభాషగా కలిగినవారు 21 నుంచి 22 కోట్లమంది కాగా మిగతా వారు ద్వితీయ భాషగా మాట్లాడేవారు. ప్రపంచ వ్యాప్తంగా అత్యధికంగా మాట్లాడే భాషల్లో ఇది ఆరోస్థానంలో ఉంది. ఐరోపాలో అత్యధిక మంది మాతృభాషగా కలిగిన జాబితాలో మూడో స్థానంలో ఉంది. ఇది దక్షిణ అమెరికాలోనే కాక దక్షిణార్ధ గోళంలోనే అత్యధిక మంది మాట్లాడే భాష. లాటిన్ అమెరికాలో స్పానిష్ తర్వాత అత్యధికులు మాట్లాడే భాష పోర్చుగీసు. ఆఫ్రికాలో ఎక్కువగా ఉపయోగించే మొదటి పది భాషల్లో ఒకటి. యూరోపియన్ యూనియన్, మెర్కోసూర్, ఆర్గనైజేషన్ ఆఫ్ అమెరికన్ స్టేట్స్, ఎకనామిక్ కమ్యూనిటీ ఆఫ్ వెస్ట్ ఆఫ్రికన్ స్టేట్స్, ఆఫ్రికన్ యూనియన్, ల్యూసోఫోన్ దేశాలన్నీ కలిసి ఏర్పాటు చేసిన కమ్యూనిటీ ఆఫ్ పోర్చుగీస్ లాంగ్వేజ్ కంట్రీస్ గుర్తించిన అధికారిక భాషల్లో ఒకటి. 1997లో జరిపిన ఒక అధ్యయనం ప్రకారం ప్రపంచంలో అత్యంత ప్రభావవంతమైన పది భాషల్లో ఇది కూడా ఒకటి.
మూలాలు
వర్గం:ప్రపంచ భాషలు
ఇసురాళ్ళపల్లె
ఇసురాళ్ళపల్లె, అనంతపురం జిల్లా, గుత్తి మండలానికి చెందిన రెవెన్యూయేతర గ్రామం.
జిల్లా కేంద్రమైన అనంతపురానికి ఉత్తరం వైపు 56 కి.మీ.ల దూరంలో ఉంది. హైదరాబాదుకు 313 కి.మీ.ల దూరంలో ఈ గ్రామం ఉంది.
వెలుపలి లింకులు
వర్గం:గుత్తి మండలంలోని రెవిన్యూయేతర గ్రామాలు
మొదటి పులకేశి
పులాకేశి (సి. 540–567) వాతాపి (ఆధునిక బాదామి) చాళుక్య రాజవంశం మొదటి సార్వభౌమ పాలకుడు. పులకేశి భారతదేశంలోని పశ్చిమ దక్కను ప్రాంతంలోని ప్రస్తుత మహారాష్ట్ర, కర్ణాటక రాష్ట్రాల భాగాలను పరిపాలించారు. పులకేశి వాతాపి నగరాన్ని స్థాపించాడు. తన సార్వభౌమ హోదాను ధ్రువీకరించడానికి అశ్వమేధ యాగం చేశాడు. ఆయన స్థాపించిన రాజవంశం తరువాతి సంవత్సరాలలో భారతద్వీపకల్పంలో ప్రధాన భాగాన్ని పాలించింది.
పేర్లు, బిరుదులు
రాజవంశం శాసనాలలో "పులకేశి" అనే పేరు వివిధ వైవిధ్యాలతో కనిపిస్తాయి. వీటిలో పోలేకేశి, పొలికేశి, పులికేశి ఉన్నాయి. చరిత్రకారులు జె.ఎఫ్. ఫ్లీటు, డి.సి. సిర్కారు అభిప్రాయం ఆధారంగా ఈ పేరు సంస్కృత-కన్నడ మిశ్రిత పదం "పులి కేశాలు" అని అర్ధం. మరోవైపు కె. ఎ. నీలకాంత శాస్త్రి, పులా లేదా పోలా ("గొప్ప"), కేశిని ("సింహం") అనే సంస్కృత పదాల ఆధారంగా ఈ పేరు వచ్చింది.
చాళుక్య శాసనాలు పులకేశి మీద అనేక శీర్షికలు, సారాంశాలను అందిస్తున్నాయి:
ఆరంభకాల జీవితం
పులకేశి రణరాగ కుమారుడు, వారసుడు. వాతాపి పాలకుడు జయసింహ (ఆయన కుటుంబంలో తొలిసారిగా ధ్రువీకరించబడిన) మనవడు. ఆయన పూర్వీకులు సామత రాజులు. బహుశా కదంబలు లేదా మనపుర ప్రారంభ రాష్ట్రకూటులు (మన్యాఖేత తరువాతి సామ్రాజ్య రాష్ట్రాకూటులతో గందరగోళం చెందకూడదు).
వాతాపి చాళుక్యుల నుండి వచ్చినట్లు పేర్కొన్న తరువాత కల్యాణి చాళుక్యుల నమోదిత ఆధారాలు పులకేశి తండ్రి విజయాదిత్య అని పేర్కొంటున్నాయి. అయితే ఈ నమోదిత ఆధారాలు మరుగున పడి ఉండవచ్చు కావచ్చు.
ప్రాంతం
పులకేశి తన రాజవంశం మొదటి సార్వభౌమ పాలకుడు. ఆయన రాజవంశం "అసలైన స్థాపకుడు"గా పిలువబడ్డాడు. కె. ఎ. నీలకాంత శాస్త్రి వంటి కొంతమంది పండితులు, పులకేశి ముందుగా కదంబ సామంతుడు అని సిద్ధాంతీకరించాడు. తరువాత వాతాపి చుట్టుపక్కల ప్రాంతాన్ని తమ ఆధీనంలోకి తీసుకొని స్వాతంత్ర్యం ప్రకటించారు. దుర్గా ప్రసాదు దీక్షితు వంటి ఇతరులు, ఆయన మనపుర రాష్ట్రకూటులకు పాలుగాడు అని సిద్ధాంతీకరించాడు. పూర్వ కదంబా భూభాగాన్ని వారి అధీనంలో స్వాధీనం చేసుకున్నాడు.
అక్కడ ఒక కోటను నిర్మించడం ద్వారా పులకేశి వతాపిని తన రాజధానిగా చేసుకున్నట్లు చాళుక్య శాసనాలు సూచిస్తున్నాయి. వల్లభేశ్వర శీర్షికతో జారీ చేయబడిన ఆయన తొలి శాసనం బాదామి వద్ద కనుగొనబడింది. ఇది సా.శ. 543 (సాకా సంవత్సరం 465) నాటిది. పులకేశి బహుశా ఈ శాసన స్థాపనానికి కొన్ని సంవత్సరాల క్రితం 540 లో సింహాసనాన్ని అధిష్టించాడు.తన 543 బాదామి శాసనం ఆధారంగా పులకేశి అశ్వమేధ యాగం చేశాడు. అయినప్పటికీ రాజవంశం ప్రారంభ నమోదిత ఆధారాలు సైనిక విజయాల గురించి నిర్దిష్ట వివరాలను ఇవ్వలేదు. చరిత్రకారుడు డి. సి. సిర్కారు తన పాలనలో సాధించిన చాళుక్య సైనిక విజయాలకు ఆయన కుమారుడు, సైన్యాధ్యక్షుడు మొదటి కీర్తివర్మను కారణమని సూచించారు. చిప్లూను శాసనం మొదటి కీర్తివర్మను వాతాపి నగరాన్ని స్థాపించాడన్నదానిని ఈ సూచన ధ్రువీకరించింది. అయినప్పటికీ ఈ ప్రకటన ప్రత్యామ్నాయంగా పులకేశి పాలనలో వాతాపి కోట నిర్మాణం ప్రారంభించబడిందని, కీర్తివర్మ పాలనలో పూర్తయిందని ఊహించబడింది.
శిలాశాసనాలు
<mapframe text="పులకేశిని 1 పాలనలో శాసనాలు దొరికిన ప్రాంతాలు" width="400" height="400" zoom="6" latitude="15.41" longitude="75.31"> {	"type": "FeatureCollection", "features": [ {			"type": "Feature", "properties": { "marker-symbol": "monument", "title": "అమ్మినబావి" }, "geometry": { "type": "Point", "coordinates": [75.0524, 15.5386] } },		{			"type": "Feature", "properties": { "marker-symbol": "monument", "title": "బాదామి" }, "geometry": { "type": "Point", "coordinates": [75.676082, 15.918622] } }	] } పులకేశి పాలనలో ఉన్న క్రింది శాసనాలు కనుగొనబడ్డాయి:
మతం
పులకేశి వేద మతాన్ని అనుసరించాడని ఎపిగ్రాఫికు ఆధారాలు సూచిస్తున్నాయి. తన కుమారుడు మొదటి కీర్తివర్మను గోదాచి శాసనం ఆధారంగా పులకేశికి ధర్మ-మహారాజా (ధర్మానికి గొప్ప రాజు) అనే బిరుదు చేత కీర్తించబడ్డాడు. బౌద్ధమతం, జైన మతానికి వ్యతిరేకంగా పులాకేశి వేదధర్మాన్ని, విశ్వాసాన్ని (ధర్మం) చురుకుగా ప్రోత్సహించారని ఈ శీర్షిక సూచిస్తుందని చరిత్రకారుడు కె. ఎ. నీలకాంత శాస్త్రి సిద్ధాంతీకరించారు. "
పులకేశి కామను ఎరా 543 బాదామి శాసనం ఆయన శౌత (వేద) సంప్రదాయానికి అనుగుణంగా అశ్వమేధయాగం, ఇతర యాగాలు చేసినట్లు పేర్కొంది.ఆయన కుమారుడు మంగలేష మహాకుట స్థంభం శాసనం ఆయన అగ్నిష్టోమ, అగ్నిచాయన, వాజపేయ, బహుసువర్ణ, పౌండరీక, అశ్వమేధ, హిరణ్యగర్భ యాగాలను చేసినట్లు పేర్కొంది. శాసనం ఆయనకు బ్రాహ్మణుల (బ్రహ్మయ) బోధలను సమర్థిస్తూ, పెద్దలపట్ల శ్రద్ధ వహిస్తూ (వృద్ధోపదేశ-గ్రాహి), సత్యవచనం, వాగ్దానాలను నెరవేర్చడం వంటి సుగుణాలు ఉన్నట్లు పేర్కొన్నది.
పులకేశి కామను ఎరా 566-567 "అమ్మినాభవి" సత్యశ్రమ అనే పేరుతో జారీ చేయబడింది. సూర్యగ్రహణం సందర్భంగా అమావాస్య రోజున, వైశాఖ మాసంలో, కాళిదేవ దేవతకు ఆయన ఇచ్చిన నిధి మంజూరును నమోదు చేస్తుంది. ఆయన తన కుమారుడు కీర్తివర్మను బాదామి సమీపంలోని మహాకుట వద్ద మకుటేశ్వర-నాథ దేవుడు పుణ్యక్షేత్రానికి దానం చేశాడు.
వ్యక్తిగత జీవితం
పులకేశి బప్పురా వంశం నుండి వచ్చిన దుర్లాభ-దేవిని వివాహం చేసుకున్నాడు. మహాకుట స్తంభాల శాసనం ఆమె తన భర్త పట్ల ఉన్న భక్తిలో పురాణకాలంలో నలుని సతి దమయంతి లాంటిదని పేర్కొంది. ఐలోలే శాసనం ఆధారంగా పులకేశి "ఆయన ఇందూకాంటి భర్త అయినప్పటికీ ఆయన శ్రీ (లక్ష్మీదేవి) అభిమాన ప్రభువు అయినప్పటికీ, వాతాపి-పురి (వతాపి నగరం) వధువును వివాహం చేసుకున్నాడు". వివిధ వ్యాఖ్యానాల ఆధారంగా "ఇందూకాంతి" ("చంద్రుని ప్రకాశం") ఒక కవితా వ్యక్తీకరణ లేదా వాతాపి పునాదికి ముందు పులకేశి ఇందూకాంతి అనే నగరాన్ని పరిపాలించాడు భావిస్తున్నారు. అయినప్పటికీ పులకేశి మరొక రాణి పేరు ఇందూకాంటి అని భావించు.
పులకేశి తరువాత ఆయన కుమారులు, మొదట కీర్తివర్మను తరువాత మంగలేషా ఉన్నారు. ముధోలు శాసనం ద్వారా ధ్రువీకరించబడిన చాళుక్య యువరాజు పుగవర్మను కొన్నిసార్లు పులకేశి కుమారుడని భావిస్తారు. కానీ ఇది కచ్చితంగా తెలియదు: ఆయన మంగలేష కుమారుడు అయి ఉండవచ్చు.
తన 12 వ పాలన సంవత్సరంలో జారీ చేయబడిన కీర్తివర్మను బాదామి శాసనం శాకా సంవత్సరానికి 500 నాటిది. అందువలన ఆయన పులకేశి తరువాత శాకా సంవత్సరంలో కామను ఎరా 488-489 అంటే 566-567 లో ఉండాలి.
గ్రంధసూచిక
వర్గం:6th-century Indian monarchs వర్గం:Early Chalukyas
కాలారామ్ మందిరం
కాలారామ్ ఆలయం మహారాష్ట్రలోని నాసిక్ నగరంలోని పంచవటి ప్రాంతంలో ఉంది. ఈ ఆలయంలో రాముని విగ్రహం నల్లగా ఉండడం వలన ఈ ఆలయానికి కాలారామ్ అని పేరు వచ్చింది.
చరిత్ర
ఈ ఆలయం చాల పురాతనమైనది. ఇది 7వ శతాబ్దం నుండి 11వ శతాబ్దం వరకు ఉన్న రాష్ట్రకూటుల కాలం నాటిది. మొదటి ఇస్లామిక్ దాడిలో ముస్లింలు ఈ ఆలయాన్ని కూల్చివేశారు. అపుడు ఆ ఆలయ పూజారులు రాముని విగ్రహాన్ని గోదావరి నదిలోకి విసిరేశారు. ఒక రోజు రాత్రి నల్లరంగులో ఉన్న రాముని విగ్రహం గోదావరి నదిలో ఉన్నట్లు పేష్వాకు చెందిన సర్దార్ రంగారావు ఒధేకర్ అనే అతనికి కల వచ్చింది. ఒదేకర్‌ నది నుండి విగ్రహాన్ని తెచ్చి, కొత్త ఆలయానికి నిధులు సమకూర్చి 1788లో పునర్నిర్మించారు. ప్రధాన ఆలయంలో సభామండపం, ముఖమండపం, గర్భాలయమ ఉంది. సభామండపంలో గర్భాలయంలోని మూలవిరాట్టుకు ఎదురుగా శ్రీ ఆంజనేయస్వామి విగ్రహం, గర్భాలయంలో శ్రీరామునికి కుడివైపున లక్ష్మణుడు, ఎడమవైపున సీతాదేవి విగ్రహాలు ఉన్నాయి. ఈ ఆలయంలో సర్దార్ ఒదేకర్ విగ్రహం కుడా ఉంది. భారతదేశంలో దళిత ఉద్యమంలో భాగంగా బిఆర్ అంబేద్కర్ 1930 మార్చి 2న దళితులను ఆలయంలోకి అనుమతించాలంటూ ఆలయం వెలుపల ధర్నా చేసాడు.
మూలాలు
వర్గం:పుణ్యక్షేత్రాలు వర్గం:మహారాష్ట్ర ఆలయాలు
మెదడువాపు
మెదడు వాపు ని ఆంగ్ల భాషలో ఎన్‌కెఫలైసిట్ లేదా ఎన్‌సెఫలైటిస్ అని పిలుస్తారు. మెదడులోని కణజాలం ఒరుపుని (ఇన్‌ఫ్లమేషన్) మెదడు వాపు అని పిలుస్తారు. ఇది సాధారణంగా వైరస్‌ల వల్ల వస్తుంది. ప్రపంచ వ్యాప్తంగా దీనిలో అనేక రకాలను గుర్తించారు. భారతదేశంలో జపనీస్ ఎన్‌సెఫలైటిస్ వైరస్ వల్ల మెదడు వాపు వస్తుంది. ఈ వైరస్ లు పక్షులు, పందులు, ఎలుకల్లాంటి వాటిలో ఉంటాయి. ఈ జీవులు వైరస్ లకు ఆశ్రయంగా పనిచేస్తాయి. వీటి నుంచి క్యూలెక్స్ దోమకాటు ద్వారా మానవుడిలోకి ప్రవేశిస్తాయి. తలనొప్పి, జ్వరం, మెదడు సక్రమంగా పనిచేయక ఒకవైపు పక్షవాతం కలగడం, మూర్ఛ రావడం లాంటివి ఈ వ్యాధి లక్షణాలు. ఆశ్రయ జీవులు మన చుట్టుపక్కల లేకుండా చూడటం, దోమలు కుట్టకుండా తగిన జాగ్రత్తలు తీసుకోవడం ద్వారా ఇది వ్యాప్తి చెందకుండా చూడొచ్చు. టీకాను ఇవ్వడం ద్వారా ఈ వ్యాధి రాకుండా నివారించొచ్చు.
మూలాలు
వర్గం:వ్యాధులు వర్గం:అంటు వ్యాధులు వర్గం:వైరల్ వ్యాధులు
క్రానిక్ లింపోసైటిక్ లుకేమియా
క్రానిక్ లింపోసైటిక్ లుకేమియా''' అనే ఈ రకము కాన్సర్ ఎముక మజ్జ లోని లాసికాణువు లేదా లింఫొసైట్లలలో జన్యు మార్పు సంభవించి, అవి నియంత్రణ లేకుండా విభజిస్తూ ఉండటం వల్ల ఏర్పడుతుంది.ఈ వ్యాధి యొక్క లక్షణాలు మొదట్లో తెలియవు. ఇది చాలా నిదానముగా పెరుగుట వలన దినిని క్రానిక్ అని అంటారు. ఈ వ్యాధి పెరుగుదిశలో, నొప్పిలేని లింఫోసైట్లు వాయుట, నీరసంగా అనిపించడం,జ్వరం,అకారణంగా బరువుతగ్గుట వంటివి సంభవిస్తాయి. ప్లీహవృద్ధి, రక్తహీనత కూడా సంభవిస్థాయి . దినికిను అక్యూట్ లింఫోబ్లాస్టిక్ లుకేమియాకు చాలా దగ్గరి పోలికలుంటాయి. ఇది చాలా వరకు పెద్దలలోనే వస్తుంది, దీని బారిన పడే పెద్దల వయస్సు 50 సంవత్సరములు పైబడి యుండును, ఇది చాలా నిదానముగా పెరుగుట వలన కొంత మందిలో దీనికి చికిత్స అవసరము ఉండదు, కాని మిగతావారిలో కొన్ని ఏళ్ళ తరువాత కాన్సర్ కణములు అక్యూట్ లింఫోబ్లాస్టిక్ లుకేమియాలాగా చాలా వేగముగ పెరుగడం మొదలు పెడుతుంది, దీనిని "బ్లాస్ట్ క్రైసిస్" అని అంటారు. "బ్లాస్ట్ క్రైసిస్"కు చికిత్స అవసరము. జన్యువులను పరిశీలించి రోగి ఎంత కాలము వరకు చికిత్స అవసరము లేకుండా బ్రతక గలడని చెప్పవచ్చును. ZAP-70 ఉన్నవారు సరాసరిగా 8 సంవత్సరములు బ్రతుకతారు అదే ZAP-70 లేనివారైతే సరాసరిగా 25 సంవత్సరములు బ్రతుకతారు,అంటే వీరిలో చాలా మందికి చికిత్స అవసరమే ఉండదు. ఈ వ్యాధి వంశపార్యపరంగా లేదా ఏజెంట్ ఆరంజ్ (agent orange), పురుగుల మందు వంటి వాటికి గురికావటం వలన రావచ్చును. ఈ వ్యాధి ఉన్నవారిలో ఎముక మజ్జ ,రక్తం, శోషరసగ్రంథులలో బి (B) కణముల లింఫోసైట్లు సంఖ్య పెరుగుతుంది. ఈ కణములు సరిగ్గా పనిచేయక పోవటం కాక మంచి రక్తకణాలను భర్తీచేస్తాయి. ఈ వ్యాధి రెండు రకములు: (IGHV)జన్యువు కలిగి ఉన్నది, లేనిది. వ్యాధి నివారణ పక్వ లింఫోసైట్ల యొక్క సంఖ్య మీద ఆధారపడింది. ఒకవేళ ఆ సంఖ్య గనక తక్కువ ఐతే వ్యాధినిరోధకశక్తి చికిత్స పద్ధతి కెమోథెరపీ ద్వారా కానీ నివారించవాచు. ఈ వ్యాధి మొదటి దిశలో విషక్రిమి వినాశకాలు వాడుట వలన త్వరగా నివారించవచ్చును. మొదటి దిశలో ఆరోగ్యకరంగా ఉన్నవారు ఫ్లూడర్బిన్ (fludarabine), సైక్లోఫోస్ఫమిడ్ (cyclophosphamide), రిటాక్సిమాబ్ (rituximab) వంటి మందులు వాడవచ్చు.2015 లో ఈ వ్యాధి 904,000 జనాలను బాధించింది, 60,700 మంది చావులకు కారణమ . ఈ వ్యాధి పురుషులలోలో అధికంగా ఉంటుంది.ఇది ఆసియ ఖండంలో చాల తక్కువగా సంభవిస్తుంది. అమెరికాలో కాన్సర్ వల్ల చనిపోయిన వాళ్ళ కన్నా 1% తక్కువ మంది చనిపోయారు ఈ వ్యాధి వల్ల.
లక్షణాలు
చాలామందిలో రోగము మొదటి దశలో,ఎటువంటి లక్షణములు కనిపించదు సాధారణంగా ఇతర కారణాలకు రక్త పరీక్ష చెసుకొన్నపుడు బయటపడుతుంది. చాల మంది లక్షణాలు కనిపించపోయిన చికిత్స తీసుకుంటారు. దీనికి కారణం రక్తపరీక్షలో అధిక సంఖ్యలో లింఫోసైట్లు ఉన్నట్టు నిర్దారించడం. చాల తక్కువ సందర్భాలలో ఈ వ్యాధి ఉన్న వారిలో లింఫోసైట్లు అధిక సంఖ్యలో లేకపోయినా లేదా వ్యాధిని రక్తంలో గుర్తించకపోయినా, శోషరసగ్రంథులు వాపు ఉండటం చేత వ్యాధిని గుర్తించవచ్చు. చిన్న లింఫోసైటిక్ లింఫోమాని నిర్ధేశిస్తుంది. కొత్త మందిలో ఈ వ్యాధి లింఫోసైట్ల కణములు ఎముక మజ్జలో పూర్తిగా నిమగ్నమయ్యాక వెలుగు లోకి వస్తుంది, నీరసానికి కారణం అవుతుంది.ఈ వ్యాధి ఉన్న వారిలో 10-15 శాతం మందికి హైపోగమ్మగ్లోబులైమియా (hypogammaglobulinemia) ఉండుట వలన మళ్లీమళ్లీ అంటువ్యాధులు, వార్మ్ ఆటోఇమ్మునే హీమోలైటిక్ రాక్తహీనత, ఎముక మజ్జ పనిచేయకపోవడం వంటివి సంభవించవచ్చును.ఈ వ్యాధి రిటీచెర్స్ (Ritcher's )సంలక్షణంగామరవచ్చును. 5 శాతం మందిలో ప్రోలింఫోసైటిక్ లియూకేమియా (prolymphocytic leukemia), హోడ్జ్కిన్స్ లింఫోమా (Hodgkin's lymphoma), అక్యూట్ లుకేమియా వంటివి గుర్తించవచ్చు. ఈ వాది వలన జీర్ణశయాంతర సంబంధిచినవి కూడా అరుదుగా జరిగే అవకాశం ఉంది. నివేదించిన కొన్ని ఆవిర్భావములలో పేగులోని ఒక నిడువు ఆ పేగులోనికి చొచ్చుకొనిపోవుట, చిన్న పేగు క్రిమికీటకాలు వాళ్ళ కలుషితమవుట,బృహదంత్రదాహము జరుగును అని నిర్దేశించాయి. సాధారణంగా ఇవి రిటీచెర్స్ ట్రాన్స్ఫర్మేషన్ తర్వాత మొదలవుతాయి. ఇప్పటిదాక కేవలం రెండు సందర్భాలలో మాత్రమే రిటీచెర్స్ ట్రాన్సఫార్మషన్ లేకపోయినా సంభవించాయి. ."బ్లాస్ట్ క్రైసిస్" దశకు రోగము చేరుకుంటే మాత్రము, అక్యూట్ లింఫోబ్లాస్టిక్ లుకేమియాకు వున్న లక్షణాలు కనిపిస్తాయి.
పై చెప్పబడిన లక్షణాలు ఉన్న అందరికీ ఈ జబ్బు ఏర్పడదు, ఇతర వ్యాధులకు కూడా ఇటువంటి లక్షణాలుంటాయి.
కారణాలు
బహుళ జన్యు ఉత్పరివర్తనలు, బాహ్యజన్యు మార్పులు వాళ్ళ ఈ వ్యాధి సంభవించవచ్చు. ఈ వ్యాధి మహిళలకన్నా పురుషులకు వచ్చే అవకాశం రెండు రేట్లు ఎక్కువ, వయసు పెరిగేటప్పుడు వ్యాధి వచ్చే అవకాశాలు పెరుగుతాయి. ఈ వ్యాధి ఆసియ ఖండంలో ఉన్నవారికి వచ్చే అవకాశం సాపేక్షముగా తక్కువ. కొన్ని జన్యు ఉత్పరివర్తనలు వంశ్యపార్యపరంగా రావచ్చు. ఈ వ్యాధి ఉన్న వారిలో 9 శాతం వాళ్ళకి వంశ్యపార్యపరంగా వచ్చింది. ఏజెంట్ ఆరంజ్ కి ఎక్కువగా గురైనవాళ్ళకి ఈ వ్యాధి వచ్చే అవకాశం ఎక్కువ. కొన్ని పురుగుల మందులకు ఎక్కువగా వాడటం వలన ఈ వ్యాధి పెరిగే అవకాశం ఎక్కువగా ఉంటది. రక్తం మార్పిడి వలన కూడా ఈ వ్యాధి సంభవించవచ్చు. అయనీకారకకిరణప్రసారం, వైరల్ అంటువ్యాధులుకి గురవటం కుడు ఈ వ్యాధి రావటానికి సహకరిస్తాయి.
నిర్ధారణ
రక్త పరీక్ష చెయడము ద్వారా ఈ వ్యాధిని గుర్తించవచ్చు. రక్తపరీక్ష నిర్వహించినప్పుడు, లింఫోసైట్లు అధిక సంఖ్యలో ఉన్నాయని నిర్దారించినప్పుడు ఈ వ్యాధి ఉంది అని చెప్పవచ్చు. ఇది సహజంగా, సాధారణ పరీక్షకి వెళ్ళినప్పుడు కనుకోబడుతుంది. సాధారణంగా లింఫోసైట్ల సంఖ్య ఒక మిక్రోలిటర్ రక్తానికి 5000 కణములు లేదా ఇంకా ఎక్కువ ఉండవచ్చు. కానీ అది ఏ రకానికి చెందినదో తెలుసుకోవడానికి మరిన్ని పరీక్షలు చెయ్యాలి. ఈ పరీక్షలకు నమూనాను ఎముక మజ్జ నుండి సేకరించాలి, దీనిని ఎముక మజ్జ జీవాణుపరీక్ష (Bone marrow biopsy) అని అంటారు. thumbnail|కుడి|ఎముక మజ్జనుండి సూది పిచికారి సహాయంతో నమూనాను సేకరించు దృశ్యము ఎముక మజ్జ నుండి సేకరించిన నమూనా సహాయంతో క్రింది పరీక్షలు నిర్వహిస్తారు. చాలా మందికి వ్యాధి ప్లీనముకు, కాలేయమునకు వ్యాపించి వుంటుంది. thumbnail|క్రానిక్ లింపోసైటిక్ లుకేమియా కణాలు [[సూక్ష్మ దర్శినిలో చూస్తే ఇలా ఉంటుంది]]పెద్దవాళ్లలో లింఫోసైట్లు కలిగివుండటం వ్యాధిని గట్టిగ నిర్దారించవచ్చు, ఉపబలమైన పరీక్షా చేయించాలి,, ముఖ్యముగా ఫ్లో సైటోమెట్రీ పరీక్షా చేయించాలి. క్రమాంత రక్త పూత అధికమైన చెడిపోయిన కణాలను చూపుట కూడా సూచిస్తాయి . ఈ కణాల కాన్సర్ సెల్స్ లో విమెన్టిన్ లోపించడం వలన పనిచేయడం ఆగిపోతాయి. బి లింఫోసైట్లు రక్తం,ఎముక మజ్జ, కణజాలంలో అధికంగా ఉండటం నిశ్చయముగా వ్యాధిని నిర్దేశిస్తాయి. వైవిధ్య పరమాణు నమూనా కణముల పైభాగము తయారుచేసే అత్తం కలిగి ఉంటుంది. దానికి తోడు, ఈ వ్యాధి కణములు ప్రతి ఒకరిలో పోలి ఉంటాయి అంటే జన్యు ఒకేరాకంగా ఉంటాయి. వాడికలో ఈ వ్యాధిని అనుమానించడానికి గల ఒక్కగానొక్క కారణం పరస్పరం ప్రత్యేకమైన ప్రతిరక్షక కాంతి గొలుసులను మాత్రమే గుర్తించడం.ఈ వ్యాధి, ఎంసీల్ (మంట్లే సెల్ లింఫోమా) మధ్య తేడాని చూపించడానికి CD54 లేదా CD200 వంటి పడదార్ధాలను వాడవచ్చును and CD200. .స్కోరింగ్ పడతి తేడాని గుర్తించడానికి బాగా ఉపయోగ పడుతుంది .మాములు తయారీ పదార్ధాలలో CD20/23 మధ్య తేడ ప్రతిదీప్తి తీవ్రత అనుపాతం. వ్యాధి తీవ్రతను కనుకొనుటకు రేయ్ (Rai) స్టేజింగ్ పద్ధతిని లేదా బినెట్ వర్గీకరణ పద్ధతిని వాడుతారు. ) ఈ పద్ధతులు తక్కువ రక్త (కణ)పట్టిక లేదా రక్త కణాల సంఖ్య మీద ఆధారపడిఉంటాయి. (CLL), (SLL) వ్యాధులు ఒకటే కానీ రూపం లోనే తేడా ఉంది. రేయ్ (RAI) స్టేజింగ్ పద్ధతి: బినెట్ వర్గీకరణ : వ్యాధిని నిర్దారించే పద్ధతి బట్టి రోగనిరూపణ ఆధారపడిఉంటది. రెండు లేదా మూడు రోగనిరూపణలు చెడిపోయిన కణాల బట్టి నిర్దేశిస్తారు. ఈ తేడాని కణాల పెరుగుదల బట్టి ఉంటది. ఎక్కువ ప్రమాదం ఉన్న మనుషులలో, సరిగ్గా లేని కణాల వరస సంభవిస్తుంది. కొన్ని ఉపజన్యులు వాడటం వలన రోగనిరూపణ కచ్చితంగా చెయ్యవచు. IG యొక్క వేరువేరు ఉపజన్యుల రూపము బట్టి దీర్ఘకాలిక కణాల స్వభావమును చెప్పవచ్చు అని నమ్ముతారు. ప్రమాదం తక్కువుగా ఉన్న వ్యాధిగ్రస్థులలో DNA పరివర్తనము చూడవచును. కొన్ని ఇతర కాండములు ఉపయోగించడం వలన కూడా సూక్ష్మ RNA కి సంబంధించబడతాయి. 80 శాతం మందిలో అర్రే-CGH ద్వారా జన్యు మార్పులు గమనించవచ్చు.  ప్రామాణిక CLL ఫిష్ ప్యానెల్ లో > 95% కన్జోర్డాన్స్ ఉన్నాయని అనేక క్లినికల్ ధ్రువీకరణ అధ్యయనాలు చుపించాయి. T-కణ CLL ని వేరే వ్యాధిగా గుర్తించి, ట్-కణ ప్రోలింఫోసైటిక్ లుక్మేనియా వర్గం కింద చేర్చారు.
చికిత్స
దీనికి కొంతమందిలో చికిత్స అవసరము ఉండదు, మరికొంతమందిలో "బ్లాస్ట్ క్రైసిస్" రానంత వరకు చికిత్స అవసరము లేదు. చాలా మంది రోగులు ఈ క్రానిక్ లింపోసైటిక్ లుకేమియావలన కాక్కుండా ఇతర కారణాల వలన చనిపోతారు. "బ్లాస్ట్ క్రైసిస్"కు చేరిన వారికి రోగ నివారను కాకుండా లక్షణాలను తగ్గించుటకు మాత్రమే చికిత్స ఇస్తాదు. కొంతమందికి ఎముక మజ్జ మార్పిడి చికిత్సను అందిస్తారు.మరి కొంతమందికి కీమోథెరపి చికిత్సను అందిస్తారు. ముఖ్యముగా ప్లూడరబీన్ (Fludarabine, సైక్లోపాస్పమైడ్ (cyclophosphamide), రిటుక్సిమబ్ (rituximab) అనే మందులతో చికిత్సను చేస్తారు.ప్లూడరబీన్ కు లొంగనప్పుడు అల్మెటుఝుమబ్ (Alemtuzumab) అను మందును ఇస్తారు.
thumbnail|సైక్లోపాస్పమైడ్ మందు ఈ వ్యాధి చికిత్స నిర్ములన మీద కాకుండా నియంత్రణ మీద కేంద్రీకరిస్తుంది. ఈ వ్యాధి చికిత్సకి కెమోథెరపీ, రేడియేషన్ థెరపీ, బయోలాజికల్ థెరపీ లేదా ఎముక మజ్జ మార్చుట వంటి పద్ధతులను వాడుతారు. కొన్ని సందర్భాలలో లక్షణాలకి శస్త్రచికిత్స (స్ప్లీసెక్టమీ లేదా రేడియేషన్ థెరపీ ద్వారా) చేస్తారు. చికిత్స మొదటి దిశ వ్యాధి యొక్క నిర్దారణ బట్టి మారుతూవుంటుంది. కొంత మంది స్త్రీలలో గర్భాశయాసమయంలో కూడా ఈ వ్యాధి వచ్చే అవకాశం ఉంది. ఈ వ్యాధి 10,000 గర్బిణీలలో ఒకరికి వస్తుంది. ఈ వ్యాధి యొక్క చికిత్సని గర్భాశయం చివరిదిశ వరకు నిలపవచ్చు. ఒకవేళ చికిత్స తప్పనిసరి ఐతే కెమోథెరపీ రెండు లేక మూడు మాసికాలలో చెయ్యడం మొదటి మాసికంలో చెయ్యడం కన్నా మంచిది. దీని వాళ్ళ బిడ్డ చనిపోయే అవకాశాలు తక్కువ. ఈ వ్యాధికి సాధారణంగా నీరుమలనా లేదు, కానీ కాలదిశగా పద్ధతులు మెరుగుపడుతున్నాయ్. ఈ వ్యాధి ఉన్న వాళ్ళు కొంత మంది ఆర్యోగ్యమైన, హుషారైన జీవితాలను గడిపారు. నేషనల్ కాన్సర్ ఇన్స్టిట్యూట్ చికిత్స ప్రారంభానికి ముందు తీసుకోవాల్సిన కొన్ని మార్గదర్శక సూత్రాలను సూచించారు. వ్యాధి తీవ్రతను ఎప్పటికప్పుడు గమనస్తావుండాలి. ప్రాథమిక చికిత్సగా క్లోరోంబూసిల్కు మెరుగైన ప్రతిస్పందన రేట్లు ఇవ్వడానికి పురిన్ అనలాగ్ ఫ్లుడారాబైన్ చూపించబడింది. FCR తో కెమోఇమ్మునోథెరపీ మంచి భౌతిక ఫిట్నెస్ కోసం ఎంపిక CLL రోగులలో పెద్ద రాండమైజ్డ్ ట్రయల్ స్పందన రేట్లు, పురోగతి-ఉచిత మనుగడ,, మొత్తం మనుగడ మెరుగుపరచడం చూపించింది. టార్గెటెడ్ థెరపీ ద్వారా సాధారణ కణాలకు నష్టం కలిగించకుండా, క్యాన్సర్ కణాలు ఒక నిర్దిష్ట లక్ష్యంతో దాడి చేస్తాయి.
రోగనిరూపణ
రోగనిరూపణ ఉపరకాల మీద ఆధారపడిఉంటది. కొన్ని ఉపరకాలలో 6-8 సంవాస్తరాలు జీవించవచ్చు,మరి కొన్నిటిలో 22 ఏళ్ళు జీవించవచ్చు. టెలోమేర్ పొడవు మనుగడ యొక్క ఒక విలువైన ప్రోగ్నోస్టిక్ సూచికగా సూచించబడింది.
సంక్రమిత రోగశాస్త్రము
CLL రోగనిర్ధారణ సమయంలో 70 ఏళ్ళ మధ్యస్థ వయస్సు ఉన్నవారికి ప్రధానంగా వచ్చే వ్యాధి. తక్కువ సాధారణమైనప్పటికీ, CLL కొన్నిసార్లు 30, 39 ఏళ్ల మధ్య ప్రజలను ప్రభావితం చేస్తుంది. పెరుగుతున్న వయసుతో చాలా త్వరగా CLL యొక్క సంభవం పెరుగుతుంది. 2014 లో యునైటెడ్ స్టేట్స్ లో దాదాపు 15,270 కేసులకు వ్యాధి నిర్దారించబడింది, వారిలో 4,600 మాండీ చానిపోయినట్టు తెలిసింది. సుదీర్ఘమైన మనుగడ కారణంగా, గత 10 దశాబ్దాలలో సాధారణంగా ఇది ఉండేది, కానీ ఇది సాధారణ జీవన కాలపు అంచనాలకు. 2011 లో సుమారు 3,200 మందికి వ్యాధి నిర్ధారణ జరిగింది. పాశ్చాత్య జనాభాలో, ఉపజాతి వ్యాధి అనేది సాధారణాంగ పెద్దలలో 3.5%లో గుర్తించవచ్చు. దీనికి విరుద్దంగా, జపాన్, చైనా, కొరియా వంటి ఆసియా దేశాలలో CLL అరుదుగా ఉంది, ఆ ప్రాంతాల్లోని అన్ని లుకేమియాల్లో 10% కంటే తక్కువగా ఉంది. అమెరికాకు జపనీస్ వలసదారులు, ఆఫ్రికన్, ఆసియా వలసదారుల్లో ఇజ్రాయెల్కు తక్కువ సంభవం కనిపిస్తుంది. అన్ని లింఫోప్రోలిఫెరియేటివ్ డిజార్డర్స్ రక్సెల్ యొక్క అదే తరగతికి సంబంధించిన క్యాన్సర్లలో7% కేసులు CLL / SLL.l.
యితర లింకులు
వర్గం:లుకేమియా వర్గం:రక్త సంబంధ వ్యాధులు వర్గం:క్యాన్సర్
సిక్కిం క్రికెట్ జట్టు
సిక్కిం క్రికెట్ జట్టు భారత దేశవాళీ పోటీలలో సిక్కిం రాష్ట్రానికి ప్రాతినిధ్యం వహించే క్రికెట్ జట్టు. 2018 జూలైలో, భారత క్రికెట్ నియంత్రణ మండలి (BCCI) రంజీ ట్రోఫీ, విజయ్ హజారే ట్రోఫీతో సహా 2018–19 సీజన్ కోసం దేశీయ టోర్నమెంట్‌లలో పాల్గొనే తొమ్మిది కొత్త జట్లలో ఒకటిగా జట్టును పేర్కొంది. అయితే, టోర్నీ ప్రారంభానికి ముందు, జట్టుకు ఫస్ట్ క్లాస్ క్రికెట్ ఆడేందుకు అవసరమైన మైదానం లేదు. ఇతర కొత్త జట్లకు భిన్నంగా, సిక్కిం తమ మొదటి జాబితా A పోటీలో పూర్తిగా స్వదేశీ ఆటగాళ్లతో రూపొందించబడిన జట్టుతో ప్రవేశించాలని నిర్ణయించుకుంది. 2018–19 సీజన్‌కు ముందు, సంజీవ్ శర్మను జట్టు కోచ్‌గా నియమించుకుంది.
2018 సెప్టెంబరులో, వారు 2018-19 విజయ్ హజారే ట్రోఫీలో తమ ప్రారంభ మ్యాచ్‌లో మణిపూర్ చేతిలో 10 వికెట్ల తేడాతో ఓడిపోయారు. బీహార్‌తో జరిగిన రౌండ్ 8 మ్యాచ్‌లో, సిక్కిం 46 పరుగులకే ఆలౌట్ అవగా, బీహార్ 292 పరుగుల తేడాతో గెలుపొందింది. ఇది భారత దేశీయ క్రికెట్‌లో పరుగుల తేడాల్లో అతిపెద్ద ఓటమి. విజయ్ హజారే ట్రోఫీలో తమ మొదటి సీజన్‌లో వారు మొత్తం ఎనిమిది మ్యాచ్‌లలో ఓడి, ప్లేట్ గ్రూప్‌లో చివరి స్థానంలో నిలిచారు. లీ యోంగ్ లెప్చా 214 పరుగులతో అత్యధిక పరుగుల స్కోరర్‌గా నిలిచాడు. మండూప్ భూటియా ఐదు ఔట్‌లతో జట్టులో ప్రధాన వికెట్ టేకర్‌గా నిలిచాడు.
2018 నవంబరులో, 2018-19 రంజీ ట్రోఫీలో వారి ప్రారంభ మ్యాచ్‌లో, వారు మణిపూర్‌ను ఇన్నింగ్స్ 27 పరుగుల తేడాతో ఓడించారు. ఆరో రౌండ్ మ్యాచ్‌లలో, ఈ టోర్నమెంట్ ఎడిషన్‌లో 1,000 పరుగులు చేసిన మొదటి బ్యాట్స్‌మెన్‌గా మిలింద్ కుమార్ నిలిచాడు. మిజోరమ్‌తో జరిగిన మ్యాచ్‌లో, పోటీలో తన తొమ్మిదో ఇన్నింగ్స్‌లో అతను అలా చేశాడు. వారు తమ ఎనిమిది మ్యాచ్‌లలో నాలుగు విజయాలతో 2018–19 టోర్నమెంట్‌ను పట్టికలో ఐదవ స్థానంలో ముగించారు.
2019 మార్చిలో సిక్కిం, 2018–19 సయ్యద్ ముష్తాక్ అలీ ట్రోఫీ గ్రూప్ సిలో తమ ఆరు మ్యాచ్‌లలో ఒక్క గెలుపూ లేకుండా చివరి స్థానంలో నిలిచింది. టోర్నమెంట్‌లో మిలింద్ కుమార్ 159 పరుగులతో జట్టు తరఫున అత్యధిక పరుగుల స్కోరర్‌గా నిలిచాడు. బిపుల్ శర్మ ఏడు ఔట్‌లతో అత్యధిక వికెట్లు తీసిన బౌలర్‌గా నిలిచాడు. అయితే, అతను 2019-20 రంజీ ట్రోఫీ టోర్నమెంట్‌కు ముందు జట్టును విడిచిపెట్టాడు. 17 జనవరి 2023 న నవీకరించబడింది
మూలాలు
వర్గం:భారతదేశం లోని దేశీయ క్రికెట్ జట్లు
రాచపాళెం చంద్రశేఖర్ రెడ్డి
రాచపాళెం చంద్రశేఖర్‌ రెడ్డి రచయిత, విమర్శకులు. 2014 సంవవత్సరానికి వీరికి కేంద్ర సాహిత్య అకాడమీ పురస్కారము లభించింది.